[image: ]

www.daf-yomi.com
afchunk.xhtml
תענית י ע"ב



טקסט הדף מנוקד



וּבְיָמִים טוֹבִים הַכְּתוּבִין בִּמְגִילַּת תַּעֲנִית


תָּנוּ רַבָּנַן אַל יֹאמַר אָדָם תַּלְמִיד אֲנִי אֵינִי רָאוּי לִהְיוֹת יָחִיד אֶלָּא כׇּל תַּלְמִידֵי חֲכָמִים יְחִידִים אֵי זֶהוּ יָחִיד וְאֵי זֶהוּ תַּלְמִיד יָחִיד כֹּל שֶׁרָאוּי לְמַנּוֹתוֹ פַּרְנָס עַל הַצִּבּוּר תַּלְמִיד כֹּל שֶׁשּׁוֹאֲלִין אוֹתוֹ דְּבַר הֲלָכָה בְּתַלְמוּדוֹ וְאוֹמֵר וַאֲפִילּוּ בְּמַסֶּכְתָּא דְכַלָּה


תָּנוּ רַבָּנַן לֹא כׇּל הָרוֹצֶה לַעֲשׂוֹת עַצְמוֹ יָחִיד עוֹשֶׂה תַּלְמִיד עוֹשֶׂה דִּבְרֵי רַבִּי מֵאִיר רַבִּי יוֹסֵי אוֹמֵר עוֹשֶׂה וְזָכוּר לַטּוֹב לְפִי שֶׁאֵין שֶׁבַח הוּא לוֹ אֶלָּא צַעַר הוּא לוֹ


תַּנְיָא אִידַּךְ לֹא כׇּל הָרוֹצֶה לַעֲשׂוֹת עַצְמוֹ יָחִיד עוֹשֶׂה תַּלְמִיד עוֹשֶׂה דִּבְרֵי רַבִּי שִׁמְעוֹן בֶּן אֶלְעָזָר רַבָּן שִׁמְעוֹן בֶּן גַּמְלִיאֵל אוֹמֵר בַּמֶּה דְּבָרִים אֲמוּרִים בְּדָבָר שֶׁל שֶׁבַח אֲבָל בְּדָבָר שֶׁל צַעַר עוֹשֶׂה וְזָכוּר לַטּוֹב שֶׁאֵין שֶׁבַח הוּא לוֹ אֶלָּא צַעַר הוּא לוֹ


תָּנוּ רַבָּנַן מִי שֶׁהָיָה מִתְעַנֶּה עַל הַצָּרָה וְעָבְרָה עַל הַחוֹלֶה וְנִתְרַפֵּא הֲרֵי זֶה מִתְעַנֶּה וּמַשְׁלִים הַהוֹלֵךְ מִמְּקוֹם שֶׁאֵין מִתְעַנִּין לִמְקוֹם שֶׁמִּתְעַנִּין הֲרֵי זֶה מִתְעַנֶּה עִמָּהֶן מִמְּקוֹם שֶׁמִּתְעַנִּין לִמְקוֹם שֶׁאֵין מִתְעַנִּין הֲרֵי זֶה מִתְעַנֶּה וּמַשְׁלִים


שָׁכַח וְאָכַל וְשָׁתָה אַל יִתְרָאֶה בִּפְנֵי הַצִּבּוּר וְאַל יַנְהִיג עִידּוּנִין בְּעַצְמוֹ שֶׁנֶּאֱמַר וַיֹּאמֶר יַעֲקֹב לְבָנָיו לָמָּה תִּתְרָאוּ אָמַר לָהֶם יַעֲקֹב לְבָנָיו אַל תַּרְאוּ עַצְמְכֶם כְּשֶׁאַתֶּם שְׂבֵעִין לֹא בִּפְנֵי עֵשָׂו וְלֹא בִּפְנֵי יִשְׁמָעֵאל כְּדֵי שֶׁלֹּא יִתְקַנְּאוּ בָּכֶם


אַל תִּרְגְּזוּ בַּדָּרֶךְ אָמַר רַבִּי אֶלְעָזָר אָמַר לָהֶם יוֹסֵף לְאֶחָיו אַל תִּתְעַסְּקוּ בִּדְבַר הֲלָכָה שֶׁמָּא תְּרַגְּזוּ עֲלֵיכֶם הַדֶּרֶךְ


אִינִי וְהָאָמַר רַבִּי אִלְעַאי בַּר בֶּרֶכְיָה שְׁנֵי תַּלְמִידֵי חֲכָמִים שֶׁמְּהַלְּכִים בַּדֶּרֶךְ וְאֵין בֵּינֵיהֶן דִּבְרֵי תוֹרָה רְאוּיִין לִישָּׂרֵף שֶׁנֶּאֱמַר וַיְהִי הֵמָּה הֹלְכִים הָלוֹךְ וְדַבֵּר וְהִנֵּה רֶכֶב אֵשׁ וְסוּסֵי אֵשׁ וַיַּפְרִדוּ בֵּין שְׁנֵיהֶם טַעְמָא דְּאִיכָּא דִּיבּוּר הָא לֵיכָּא דִּיבּוּר רְאוּיִין לִישָּׂרֵף


לָא קַשְׁיָא הָא לְמִיגְרַס הָא לְעַיּוֹנֵי


בְּמַתְנִיתָא תָּנָא אַל תַּפְסִיעוּ פְּסִיעָה גַּסָּה וְהַכְנִיסוּ חַמָּה לָעִיר אַל תַּפְסִיעוּ פְּסִיעָה גַּסָּה דְּאָמַר מָר פְּסִיעָה גַּסָּה נוֹטֶלֶת אֶחָד מֵחֲמֵשׁ מֵאוֹת מִמְּאוֹר עֵינָיו שֶׁל אָדָם


וְהַכְנִיסוּ חַמָּה לָעִיר כִּדְרַב יְהוּדָה אָמַר רַב דְּאָמַר רַב יְהוּדָה אָמַר רַב לְעוֹלָם יֵצֵא אָדָם בְּכִי טוֹב וְיִכָּנֵס בְּכִי טוֹב שֶׁנֶּאֱמַר הַבֹּקֶר אוֹר וְהָאֲנָשִׁים שֻׁלְּחוּ


אָמַר רַב יְהוּדָה אָמַר רַבִּי חִיָּיא הַמְהַלֵּךְ בַּדֶּרֶךְ אַל יֹאכַל יוֹתֵר מִשְּׁנֵי רְעָבוֹן מַאי טַעְמָא הָכָא תַּרְגִּימוּ מִשּׁוּם מַעְיָינָא בְּמַעְרְבָא אָמְרִי מִשּׁוּם מְזוֹנֵי מַאי בֵּינַיְיהוּ אִיכָּא בֵּינַיְיהוּ




רש"י



 וכן בימים טובים הכתובים במגילת תענית: תלמיד אני. ואיני חשוב כל כך כיחידים כלומר איני ראוי להתחיל תענית עם היחידים: לא כל הרוצה לעשות עצמו יחיד. לענין תענית: עושה. דנראה מגסי הרוח ותנן (אבות פרק ג משנה י) כל שרוח הבריות נוחה הימנו כו': הכי גרסינן התלמידים עושין עצמן. כדאמרינן לעיל שכל התלמידים ראויין לכך ואין בהם משום גסות הרוח: רבי יוסי אומר כל אדם. ואפילו שאינו תלמיד עושה עצמו יחיד להתענות וזכור לטוב דצער הוא לו ולא גסות לישנא אחרינא גרסינן לא כל הרוצה לעשות עצמו יחיד עושה תלמיד עושה כלומר ולא כל הרוצה נמי לעשות עצמו תלמיד להתנהג עצמו במדת תלמיד בחלוקו ובמטתו ולהתנאות בסודר של תלמידי חכמים ושאר דברים עושה דכל הרוצה ליטול לו את השם לא יטול ורבי יוסי ארישא ומסתבר כי האי לישנא מדקא מהדר רבן שמעון בן גמליאל דבר של שבח אינו עושה מכלל דאיירי בשבח: על החולה ונתרפא. הוא הדין אם מת החולה בעי לקיומי נדרו: על הצרה ועברה. מתענה ומשלים ואם לאו נראה כמתנה עם קונו אם תעבור (אתענה) ואם לאו (לא) אתענה: למקום שאין מתענין הרי זה מתענה ומשלים. כל התעניות שקבלו עליהן בני עירו דנותנין עליו חומרי המקום שיצא משם: אכל ושתה. דיעבד: אל יתראה בפניהן. שנראה כחתן בין אבלים ויתקנאו בו: ואל ינהיג עדונים בעצמו. שלא יאמר הואיל ואכלתי כל שהוא אוכל הרבה: אל תראו עצמכם. שיש לכם חטים הרבה ולא הלכו אלא בשביל דבר זה שלא להתראות בפני בני עשו שהיו צעורים ורעבים: תרגזו עליכם הדרך. תתעו: לישרף באש. דכתיב והנה סוסי אש וכתיב בההוא עניינא הלוך ודבר ואהכי כתביה לאשמועינן דאי לאו שהיו הולכין בעומקה של הלכה לא [היו ניצולין]: הא למגרס. מבעי ליה באורחא אבל במלתא דמבעי ליה לעיוני לא: במתניתא תנא. מאי אל תרגזו בדרך אל תזיקו עצמכם בפסיעה גסה: והכניסו חמה לעיר. כשאתם לנין ושוכבין בדרך בעיירות הכניסו לעיר בעוד שהחמה זורחת: יצא אדם בכי טוב. שימתין עד שיאור כמו וירא אלהים את האור כי טוב (בראשית א): ויכנס בכי טוב. בערב בעוד שהחמה זורחת שאין ליסטין מצויין אי נמי שלא יפול בבורות ובקעים שבעיר שלא יעלילו עליו עלילות מרגל אתה או גנב: הבוקר אור והאנשים שולחו המה וחמוריהם. מיכן שיצאו בכי טוב והוא הדין ליכנס בכי טוב יש ספרים דלא כתיב בהו האי קרא אלא מילתא דרב יהודה סברא הוא ולא בעי' קרא: לא יאכל יותר ממה שאוכל בשני רעבון. דאמר לקמן (דף יא.) שצריך להרעיב עצמו בשני רעבון: (הכא זה בבלי הוא וכי משתעי בבבל קאמר הכא וכל הא לן והא להו בבבל קאמר): משום מעיינא. שלא יתחלחלו מעיו של אדם ברוב אכילתו מפני טורח הדרך יש אומרים יהיו מעיו של אדם שופכין זה לזה כעין מעיין: משום מזוני. שמא אין לו לאח''כ: 

תוספות



 איזהו יחיד כו' שראוי למנותו פרנס על הצבור להיות פרנס ואיזהו תלמיד. כל ששואלין דבר הלכה בכל מקום וכו'. וקשה דהכא משמע דקרי תלמיד אותו שיודע להשיב כששואלין לו דבר הלכה בכל מקום ואומרה והתם אמרינן במס' שבת פרק ואלו קשרים (דף קיד.) איזהו תלמיד הראוי למנותו פרנס על הצבור כשיודע להשיב כל ששואלין דבר הלכה ואפילו במסכת כלה אלמא הראוי למנותו פרנס על הצבור הוי כשיודע להשיב והכא משמע דאותו הראוי למנותו פרנס הוי מילתא אחריתי ועוד דהכא משמע דיחיד עדיף מדקאמר בסמוך לא כל הרוצה לעשות עצמו יחיד עושה אבל הרוצה לעשות עצמו תלמיד עושה ויש לומר דיש חילוק בתלמיד דדוקא כשהרב בא אל מקום אחד וכל התלמידים אצלו זה שואל אל הרב ממה שהוא לומד וזה שואל ממקום אחר ואותו הרב יודע להשיב לכל התלמידים לכל אחד ואחד כפי שאילתו ואפילו במס' כלה זהו יחיד דעדיף מתלמיד דהכא ונקרא תלמיד התם בפרק אלו קשרים אותו ודאי ראוי למנותו פרנ''ס על הצבור אבל אם אינו יודע להשיב אלא במסכת שלו נקרא גם כן תלמיד ומזה מיירי הכא: ההולך ממקום שמתענין למקום שאין מתענין הרי מתענה ומשלים. ל''ש דעתו לחזור ל''ש אין דעתו לחזור הואיל וקבל עליו התענית: למה תתראו. כמו שמפרש אל תראו עצמכם בפני בני עשו וכו' ויש במדרש למה תתראו פירוש למה תהיו כחושין: אל תרגזו בדרך. ויש מדרש אל תפסיקו מדבר הלכה: ואין ביניהם דברי תורה ראוים לישרף דכתיב ויהי המה הולכים הלוך ודבר וגו' טעמא דאיכא דבור וכו'. ויש מדרש שהם היו מדברים דברים בטלים ומש''ה ראוין לישרף: פסיעה גסה נוטלת אחת מחמש מאות ממאור עיניו של אדם ואין להקשות אם כן בחמש מאות פסיעות גסות יהיה ניטל כל מאור עיניו של אדם והא קא חזינן דלאו הכי הוה ונראה לפרש דהפסיעה ראשונה נוטל אחת מחמש מאות והפסיעה שניה נוטל פחות מן הראשונה ששניה אינה נוטלת אלא אחד מחמש מאות הנשארים כמו בעישורייתא דבי רבי (כתובות דף סח.) ר''ל העישור ממה שנשאר אבל עדיין קשה דמ''ש פסיעה ראשונה דנוטלת יותר מן השניה אלא יש לומר דלא נוטלת אלא פסיעה ראשונה דוקא ומכאן ואילך כיון דדש דש אי נמי פסיעה ראשונה נוטלת טפי משום דכל התחלות קשות: לעולם יצא אדם בכי טוב. פי' בפרק קמא דפסחים (דף ב.) [וע''ע תוס' ב''ק ס:]: משום מעיינא. פירוש משום שהבני מעיין הוי קשה להו: 

רבינו חננאל

ומפסיקין בר"ח וביו"ט הכתובים במגלת תענית:



ת"ר לא יאמר זה איני ראוי לכך. אלא כל התלמידים ראוין לכך. איזהו יחיד כל שראוי למנותו פרנס על הצבור. ואיזה תלמיד כל ששואלין אותו הלכה בכל מקום ואומרה. פי' בכלום מקום כלומר מקום מן התלמוד. ואפי' במס' דכלה. שמתעסקין בה כל תלמיד חכם שרוצים לשנותה בכלה של אדר תניא לא כל הרוצה לעשות עצמו יחיד עושה שנראה כיהירות התלמידים עושין דברי ר' שמעון בן אלעזר. רשבג"א דבר של שבח אינו עושה.



דבר של צער עושה עצמו יחיד וכן ר' יוסי אומר עושה וזכור לטוב. שאינו שבח לו התענית אלא צער הוא לו:



ת"ר הרי שהיה מתענה על החולה ונתרפא על צער צרה ועברה מתענה ומשלים ההולך ממקום שמתענין למקום שאין מתענין וכו'. זה שאמר יוסף לאחיו אל תרגזו בדרך.



אל תתעסקו בדבר הלכה שלא תתגר עליהם הדרך ואוקימנא לעיוני אבל במגרס לא. דא"מ ב' ת"ח המהלכים בדרך ואין ביניהם דברי תורה ראוין לישרף שנאמר ויהי המה הולכים הלוך ודבר והנה רכב אש וסוסי אש ויפרידו בין שניהם.



במתניתא תנא אל תפסיעו פסיעה גסה שנוטלת אחד מחמש מאות ממאור עיניו של אדם. והכניסו חמה לעיר.



כדרב יהודה אמר רב לעולם יכנס אדם בכי טוב ויצא בכי טוב כלומר באור היום כדכתיב וירא אלהים את האור כי טוב. וכתיב הבקר אור והאנשים שלחו.



משום מעיינא פי' אם יאכל הרבה יקחהו שלשול ויבא להתאחר מן השיירא.





רבינו גרשום

אל יאמר תלמיד [אני] איני ראוי לכך להתענות. ר' יוסי אומר כל אדם נמי עושה עצמו וזכור לטוב:



אפילו במס' כלה שאין רגילין להתעסק בו שאין שבח הוא לו שמתענה:



דבר של שבח אינו עושה כגון חתן קורא ק"ש בלילה הראשון. של צער מתענה. ות"ח עושה. בין של שבח בין של צער:



הרי זה מתענה ומשלים שנותנין עליו חומרי מקום שהלך לשם וחומרי מקום שיצא משם:



אל יתראה בפניהם. כשהוא שבע. אל ינהיג בעצמו עידונין. שלא יאמר הואיל שאכלת כל שהוא אוכל הרבה:



והן רעיבין מפני הרעב:



שמא ירגז עליכם הדרך. שהרואה אתכם שאתם חולקין בדבר הלכה סבור נלחמים אתם ומתרגזים עליכם. בעיוני. לא עייני באורחא:



משום מעיינא. שאם אוכל הרבה מתכבד במיעיו ואין יכול לילך. משום מזוני דלא שכיחי באורחא:





ריטב"א

ת״ר לא יאמר אדם תלמיד אני וכו׳‎ אי זהו תלמיד כששאולין אותו דבר הלכ׳‎ בתלמודו ואומר ואפילו במס׳‎ כלה יש שפי׳‎ מסכת דכלה שהיו רגילין לדרוש בה ביומא דכלה ברגלים והנכון שבמס׳‎ כלה היא אותה שתחלתה כלה בלא ברכה אסורה לבעלה כנדה והיא מסכת קלה לרגיל בה אבל החכמים לא היו רגילין ולפירש אמרו במסכת שבת בשבח ת״ח אי זהו ת״ח הראוי למנותו פרנס על הצבור ששואלין דבר הלכה בכל מקום ואומר ואפילו במסכת כלה לא מפני שהי׳‎ חמורה דא״כ תקשי לן הא דהכא אלא מפני שאינן רגילין בה:



תוספות ת״ר לא כל הרוצה לעשות עצמו יחיד כו׳‎ והלכתא כר׳‎ יוסי אין החובה מוטלת אלא על החכמים ממש ולא אף על התלמידים אלא רשות הוא להם ולפיכך פירשו במתני׳‎ דלעיל אי זהו יחיד ואיזהו תלמוד ובודאי ללמד על דין זה פירשו וטרחו לפ׳‎ אותם ולא ללמד על דינם דעלמא בלחוד:



ת״ר הרי שהיה מתענה על החולה ונתרפא על הצרה שעברה הרי זה מתענה ומשלים. פירשו בו שלא תענית זה בלבד הוא משלים אלא כל תעני׳‎ שקבל עליו והא דתנן לקמן שאם ירדו להם קודם חצות לא ישלימו ואין צריך לו׳‎ שלאחר חצות שישלימו אותו היום אין מתענין שאר ימים כבר תרצה רבינו הגדול הרמב״ן ז״ל דהתם בתענית צבור כדמוכח מגופא דמתני׳‎ ומשום טורח צבור לכך היה דעתם בגזרתם והרי היא כמי שהתנו אבל הכא בתענית יחיד ממש דיקא נמי דהתם תני לה בלשון רבים והכא תני לה בלשון יחיד ובהא לא שני הכא והתם בין תענית גשמים לתענית שאר צרות מפי׳‎ רבינו נ״ר.





המאירי

תעניות אלו שנמסרו ליחידים כל הרוצה לעשות עצמו יחיד יעשה הואיל ודבר זה דבר של צער הוא אין כאן יוהרא אבל דברים שהם שבח ואין בהם צער כגון להתנאות בטלית של תלמידי חכמים וכיוצא בזה מדברים המפורסמים שאינן אלא לתלמיד חכם לא כל הרוצה ליטול את השם יטול ומ"מ כל התלמידים חייבים בתעניות אלו אע"פ שאינם עדין בכלל יחידים ומה בין יחיד לתלמיד יחיד הוא כל שהוא בקי בהוראות שאדם צריך בהם כגון הלכות מועדות והם הנקראים הלכות כלה מלשון דרשא וכ"ש עניני אסור והתר שאדם צריך לו בכל יום ושהוא ג"כ חריף בעסקיו וערב במשאו ובמתנו זהו יחיד שראוי למנותו פרנס על הצבור ותלמיד הוא כל שבקי בהוראות הדברים הנזכרים אלא שאינו מעוטר בשאר הדברים שהזכרנו וכגון זה אע"פ שאין ראוי למנותו פרנס על הצבור ראוי הוא לכל עניני תלמידי חכמים הן של שבח הן של צער ולפי מה שכתבנו מה שאמרו במסכת שבת קי"ד א' איזהו יחיד הראוי למנותו פרנס על הצבור כל ששואלים אותו ומשיב ואפילו בהלכות כלה פירושו בצירוף היותו חריף בעסקיו וערב במשאו ומתנו ובתלמוד המערב אמרו מה יחידים אלו שהם מתמנים פרנס על הצבור ושאלו על זה מכיון שהוא מתמנה על הצבור הוא מתפלל ונענה בתמיהא והשיבו כל שמתמנה פרנס על הצבור ונמצא נאמן כדאי הוא מצלי ומעני:



תלמידי חכמים בכל מקום שהם ראוי להם להיות ביניהם דברי תורה ואפילו בשעה שהולכים בדרך ומ"מ כשהם הולכים בדרך אל יטריחו עצמן בעמקי הדברים שמא יכשלו בהליכתם:



ולעולם יצא אדם בכי טוב ויכנס בכי טוב:



יחיד שהיה מתענה על החולה ונתרפא וכתבו בה גדולי הרבנים שהוא הדין כשמת וכן שהיה מתענה על הצרה ועברה משלים תעניתו כל אותו היום ולדעתינו אפילו קבל עליו תעניות הרבה אין משלים אלא אותו היום בלבד וגדולי המפרשים חולקים לומר שמשלים כל התעניות שקבל:



במה דברים אמורים ביחיד אבל בצבור אין מטריחים אותם כל כך אלא כל שעברה הצרה קודם חצות לא ישלימו לאחר חצות ישלימו זו היא שטתנו וכן כתבוה גדולי המחברים וגדולי המפרשים חולקין בכך לומר שאף הצבור מתענים ומשלימים ולא נאמר בהם דין קודם חצות ולאחר חצות אלא בגשמים כמו שיתבאר ומפני שאין רבוי ירידתם מועיל אדרבה מזיק אבל חולה ונתרפא צרה ועברה הרי כל זמן צריך לרחמים שלא ישוב לחליו ולצרתו ואף למה שפרשנו שכך הוא הדין כשמת מ"מ אינו מזיק והוא משלים תעניתו על שמירת בני ביתו הנשארים לו:



ההולך ממקום שמתענים והוטל עליו חיוב תענית עמהם למקום שאין מתענים מתענה וכן הדין נותן שהרי הוטל עליו חיוב תענית הלך ממקום שאין מתענים למקום שמתענים מתענה עמהם אחר שהוא ביניהם ולא מן הדין אלא שלא יראה כחתן בין האבלים שכח ואכל אל יתראה בפניהם ואל ינהוג עדונין בעצמו שאין ראוי לשבע שיהא נוהג עדונין בין הרעבים וכן בזמן שהצבור שרויים בצער אל יחלוץ אדם עצמו מאותה צרה ואע"פ שאפשר שאינה נוגעת בו אלא יקבל עליו צער ודאגה בצרת חבריו כלל מסור לנו מבית מדרשן של חכמים כל הפורש מן הצבור אינו רואה בנחמת הצבור:





מהרש"א - חידושי הלכות

בד"ה ר' יוסי כו' ור' יוסי ארישא ומסתבר כי האי לישנא מדקמהדר רשב"ג כו' עכ"ל הביא ראיה מרשב"ג אדרבי יוסי דנראה דהני ברייתות בחד גוונא מתניין דברי רשב"ג הם בעצמם דברי ר' יוסי אלא דמדברי רשב"ג מוכח טפי דאיירי בשבח ודו"ק:





מהרש"א - חידושי אגדות

ע"ב יחיד  כל שראוי למנותו כו'. ואפי' במס' כלה כו'. מפורש בפרק אלו קשרים: 


א"ל  יעקב אל תראו כו'. עיין בפרש"י בחומש והכא ופי' הרא"ם דבריו דלפי דברי רז"ל יהיה פי' תתראו תתרוו מלשון שביעה ומ"ש אל תראו עצמכם כו' איננו פי' של תתראו אלא כו' אף כאן אל תתראו אל תראו עצמכם שבעים כו' ע"ש באורך ולפי דרכו כתב ג"כ מה שפרש"י בחומש בסוף דבריו ודומה לו ומרוה גם הוא יורא הוא שב אלשון ראשון שפרש"י בחומש והוא דברי רז"ל וא' מתחלף בו' וזה הוא דוחק גדול בפרש"י לומר שמביא ודומה לו אלפני פניו אלשון ראשון ולא אלפניו לשון שני מפי אחרים שהוא מלשון כחישה ועוד מה צריך לראיה שהוא מלשון שביעה שהמקרא מלא ממנו ובתורה כתיב למען ספות הרוה וגו' ואם הוא זר בא' תתראו מלשון שביעה והוצרך להביא ודומה לו גם הוא יורא שהוא ג"כ בא' יותר זר בלשון שני מלשון כחישה אבל הנכון לדרש רז"ל בחומש שתתראו מלשון ראייה וכמ"ש אל תראו עצמכם כו' שהוא המתחייב בכח מאמר מהתפעל למה תתראו בפני עשו כו' וכן איתא בהדיא בתנחומא שפי' תתראו מלשון ראייה אמר יעקב לבניו אתם גבורים אתם נאים אל תכנסו בשער אחד כו' שלא ישלוט בכם עין הרע ע"ש גם מה שהביא בשם התנחומא שאמרו למה תתראו אל תוציאו בידכם פרוסת לחם לא מצאנוהו שם אבל הוא בב"ר ואין זה מכרעת כלל לפירושו מלשון שביעה אלא שפירושו מלשון ראייה שאל תתראו ופרוסת לחם בידכם והשתא ניחא רש"י בפי' החומש שכתב ודומה לו אלשון אחרון שלפניו קאי שכתב מפי אחרים שהוא לשון כחישה כי תתראו בא' אינו לשון ראייה בדברי רז"ל אלא שהוא מלשון כחישה ודומה לו גם הוא יורא שהוא ג"כ בא' ופי' המקרא דמשלי נפש ברכה שהוא וותרן בממונו תדשן נפשו גם מרוה ומשביע הוא היורא שהוא העני: 


לא  בפני עשו כו'. הא דנקט בני עשו וישמעאל שלא היו אז בארץ כנען ולא אמר בפני בני כנען עצמן תירץ הרמב"ן ואולי היו באים בני עשו וישמעאל דרך ארץ כנען כו' ע"ש והרא"ם דחה דבריו ע"ש ותירץ מפני שכל בני כנען היה להם תבואה כמותם כו' ע"ש ואין זה מוכרח גם אם היה להם תבואה מי נימא שהיה לכל בני כנען תבואה ועוד דאכתי תקשי למה לא אמרו נמי עמון ומואב שהיו ג"כ שכיני ארץ כנען אבל נראה כי הקנאה שנאמרה הכא לא שייכא רק באחים קרובים ומטעם שיהיה האדם עם אחיו בצרה כדמוכח כל הסוגיא ודבר זה אין לחוש רק בצרת אחים וקרובים ולהכי נקט בני עשו וישמעאל שהיו מזרע אברהם נחשבים אז כאחים וקרובים לבני יעקב אבל שאר אומות לא שייך ביה קנאה זו להיות בצרה עמהם וכך מטין דברי הר"ן בזה שכתב בסוגין בענין איסור תשמיש דיוסף שלא ידע שהיו שבעים היה אוסר עצמו בתשמיש בשבילם אבל הם ידעו כו' עכ"ל מדבריו מוכח שלא היה להם לחוש לאסור את עצמם בתשמיש משום דשאר אומות היו שרוין בצער ואפילו משום בני עשו וישמעאל דלא שייך בתשמיש קנאה אלא באכילה שהיא בנגלה כמ"ש למה תתראו ואל תוציאו פרוסת לחם בידכם וכתב הרמב"ן לדרש רז"ל אל תראו עצמכם שבעים כו' דמשמע שהיה להם עדיין תבואה הא דכתיב ונחיה ולא נמות היינו שלא ימותו כאשר יתום הלחם אשר בידם: 


שמא  תרגז עליכם הדרך פרש"י תתעו עכ"ל ר"ל שע"י עיון בתורה כדמסיק תבואו לתעות ותתעכבו בדרך ויוסף מיהר הליכתם כמ"ש מהרו ועלו וגו' ורש"י בחומש הביא דרש רז"ל דשמעתין: 


אל  תרגזו אל תתעסקו כו'. ד"א אל תפסיעו כו' ע"ש אבל הר"ם כתב על פרש"י שבחומש אבל בב"ר שלפנינו כתב אל תרגזו אל תפסיעו כו' ע"ש באורך ומדבריו נראה שנעלם מעיניו סוגיא דשמעתין דדברי רש"י בחומש מיוסדים על פי סוגיא דשמעתין והב"ר חולק ופירש אל תרגזו בהפך דהיינו אל תפסיקו מדבר הלכה וכמ"ש התוס' שיש מדרש החולק על תלמוד שלנו ונראה לפי דרש דשמעתין פירש הכתוב אל תרגזו כדמסיק לעיוני כי עיון התורה מביא החכמים לידי רוגז כמ"ש בפרקין אורייתא דקא מרתחא ביה ולזה א"ל אל תרגזו ותעיינו בדבר שנצטויתם בדרך דהיינו ד"ת שהולכי דרכים פטורים מן המצות אבל חייבים בד"ת כמ"ש ודברת בם גו' ובלכתך בדרך גו' היינו לפי המסקנא והרא"ם פי' הכתוב בענין אחר לפי הדרש כי נעלם ממנו סוגיא דשמעתין ודו"ק: 


שני  תלמידי חכמים שמהלכין בדרך כו'. ביחיד המהלך בדרך יחידי נמי אמרו פ"ג דאבות המהלך בדרך יחידי ומפנה לבו לבטלה ה"ז מתחייב בנפשו אלא דהכא הוסיף שבשני ת"ח המהלכים בדרך ישאו ויתנו בדבר הלכה ביחד שתהיה התורה יוצאת מביניהם ואם לאו ראוין הן לישרף כי אש השכינה השרויה ביניהם על עסקם בתורה כמ"ש ב' שיושבים ויש ביניהם ד"ת ה"ז שכינה שרויה ביניהם ובביטול תורה מביניהם האש שורפת אותם כדקאמר טעמא דאיכא דבור כו' פי' דבור של תורה ודרשו כן מיתורא דהלוך הולכים שדברו בדבר הלכה א"נ בדבר שמצוה בו גם בהליכה כמ"ש ודברת בם בשבתך בביתך ובלכתך בדרך וגו' אבל אי ליכא דבור בהליכה דהיינו ד"ת לא היה האש מפריד ביניהם אלא שהיו ראוין לישרף ובמדרש ילקוט ס' מלכים ודבר אין דבור אלא תורה שנאמר הלא כה דברי כאש גו' וכשנשתלח מלאך אל אליהו ואלישע בא ומצאן עסוקים בד"ת ולא היה יכול לשלוט בהן שנאמר והנה רכב אש אלו דברי תורה נביאים וכתובים וסוסי אש אלו משנה הלכות ואגדות כו' ע"ש לפי זה דרשו ודבר דבור של תורה לפי שהוא נסמך לאש כדכתיב ודבר והנה רכב אש גו' רמז על דבור של אש שהיא תורה ורכב וסוס הוא רמז על מלחמתה של תורה בשנים שנושאים ונותנים בה: 


אל  תפסיעו וכו'. והכניסו חמה כו' נופל בזה לשון רוגז כי הממהר בהלוכו בפסיעות גסות ולילך בערב אחר שקיעת החמה הוא מבוהל ומתרגז בהלוכו וכן פי' מהררא"י ויש לדקדק אמאי לא נקט אלא והכניסו חמה לעיר ולא נקט נמי יציאת חמה מעיר ומרב יהודה דמייתי נקט היציאה ברישא והקרא דמייתי הבוקר אור וגו' נמי ביציאה איירי והכניסה מסברא דה"ה כפרש"י והנראה שנקדים בזה דיש להקשות למה לא הזהיר אותם יעקב כבר על כל זה בהליכתם למצרים וע"ק דהא כבר הוזהרו ע"כ לילך בכי טוב כדכתיב הבקר אור והאנשים שולחו גו' אלא די"ל שודאי הם ידעו כבר הא דאל יפסיע אדם כו' והא דלעולם יכנס אדם כו' אלא מפני שא"ל יוסף עכשיו מהרו ועלו אל אבי גו' שהזהיר אותן למהר הליכתם הוצרך להזהיר אותן דמ"מ אל תרגזו בדרך בפסיעות גסות למהר הליכתכם לפי שהוא מזיק לעינים גם לא תמהרו הליכתכם ליכנס אחר ביאת החמה לפעמים אדם בא לעיר ויחשוב למהר הליכתו בעוד יום לבא לעיר אחרת והוא טועה שיתאחר ביאתו עד אחר ביאת שמש וזה לא שייך ביציאתו מן העיר וע"כ לא הוצרך להזהירם על היציאה כיון שכבר הוזהרו ע"כ כמ"ש: 


הבקר  אור גו'. והשתא ניחא דמקרא לא מפיק אלא יציאה מיהו הכניסה במכ"ש יליף לה דהא בכניסה איכא עוד האי טעמא שדרכו לילך במרוצה דליכא ביציאה גם למ"ד שהזהיר אותם שאל יעיינו בדבר הלכה כדי שלא יאחרו בהליכה בדרך היינו נמי מה"ט מפני שמיהר הליכתם וביאתם כמ"ש מהרו ועלו וגו'.





רש"ש

גמרא ת"ר אל יאמר אדם תלמיד כו' אלא כל ת"ח יחידים. א"כ משמע דמחוייבים להתענות כיון שהם בכלל יחידים. וכ"נ מהתוס' מדלא הוכיחו דיחיד עדיף מתלמיד מזה דיחיד מחויב ותלמיד רק אם רצה וכ"כ הב"י והאחרונים בר"ס תקע"ה. ולכן בחנם גמגם התוי"ט על הרא"ש והרע"ב שפי' יחידים ת"ח:



שם על החולה ונתרפא ה"ז מתענה ומשלים. עי' גבו"א. ואישתמיטתי' דברי רש"י לקמן (כה ב) בד"ה ויהיו הצבור:





בן יהוידע

אַל תַּרְאוּ עַצְמְכֶם כְּשֶׁאַתֶּם שְׂבֵעִים, לֹא בִּפְנֵי עֵשָׂו וְלֹא בִּפְנֵי יִשְׁמָעֵאל, כְּדֵי שֶׁלֹּא יִתְקַנְּאוּ בָּכֶם. קשה למה קפיד על שתי אומות אלו ולא קפיד על כנענים הדרים עמהם ועל שאר אומות עמון ומואב וכיוצא החונים סביבותיהם?
ונראה לי בס"ד דקפיד על שתים אלו כדי שלא יבואו לטעון מצד ירושה בארץ ישראל, כי ישמעאל יאמר שהוא בן אברהם אבינו ע"ה ועשו יאמר שהוא בן יצחק אבינו ע"ה אך לישראל יש להם תשובה נגדן, כי היה שטר חוב של עבדות וירושת קרקע ואנחנו שלמנו כל החוב וצריך ליקח כל הארץ! ואם תאמר לא עבדו אלא רד"ו? התשובה לזה שהגירות מתחיל מלידת יצחק אבינו ע"ה נמצא כוחן של ישראל תלוי בזה שהגירות נחשב מלידת יצחק ואיכא זמן גמור ושלם.
מיהו אם יהיו גם בשנת בצורת ורעבון הם שבעים ויושבין במנוחה ושלוה, ואדרבא שאר יושבי הארץ כמו כנענים וכיוצא הם גולין ומטולטלין בשביל רעבון, יאמרו אין זה נחשב גירות ואם כן אבד חשבון שהיו מחשבין הגלות מלידת יצחק ואז יתעוררו לטעון ולתבוע בירושת ארץ ישראל! ונראה לי לכן אמר להם (בראשית מב, א) 'לָמָּה תִּתְרָאוּ' רמז בזה על עשו וישמעאל שכל אחד דבק בארבע מאות כוחות של טומאה שהם מספר ת', ולזה אמר לָמָּה ת' ת' רָאוּ, רמז על אומות עשו וישמעאל שכל אחד ואחד מהם יש לו דבקות בכוחות ת' ת' של טומאה.



(בראשית מה, כד) "אַל תִּרְגְּזוּ בַדֶּרֶךְ", אָמַר רַבִּי אֶלְעָזָר: אָמַר לָהֶם יוֹסֵף לְאֶחָיו: אַל תִּתְעַסְּקוּ בִּדְבַר הֲלָכָה, שֶׁמָּא תִּרְגַּז עֲלֵיכֶם הַדֶּרֶךְ. נראה לי בס"ד בגמרא פרק קמא דקדושין אתמר דרך זו תורה, שנאמר (שמות יח, כ) 'וְהוֹדַעְתָּ לָהֶם אֶת הַדֶּרֶךְ יֵלְכוּ בָהּ' ואמר 'דְּבַר הֲלָכָה' ולא אמר 'אַל תִּתְעַסְּקוּ בַּהֲלָכָה' והיינו ללמד דהלכה פסוקה לית לן בה אך דבור של הלכה שהוא פלפול וקשיות ותירוצים להוציא מהם קושיות ותירוצים וטעמים.



אַל תַּפְסִיעוּ פְּסִיעָה גַּסָּה. אף על גב דיודעים זה מדעתם, חשש שמא יאמרו בשביל מצוה רבה למהר לעלות אל אבינו היושב בצער מותר לפסע, לכך הזהירם.
או יובן בס"ד דרך דרש דידוע מה שכתב רבינו האר"י ז"ל בפסוק (בראשית ו, ח) וְנֹחַ מָצָא חֵן בְּעֵינֵי הֳ', דהיסוד יש לו שייכות בעינים ולכך אמרו רבותינו ז"ל ההזרעה נוטלת מאור עיניו של אדם, וכל אדם שאחוז ביסוד לו שייכות בעיניים, על כן כשמכרו את יוסף הצדיק ע"ה שהוא ביסוד פגמו בעינים ואז נמצא ממילא הם עלולים יותר לנזקין שבעינים לכך צוה אותם ליזהר מן פסיעה גסה שעושה נזק בעינים אך יעקב אבינו ע"ה שעדיין לא ידע ממכירת יוסף הצדיק ע"ה לא הזהירם בכך.
ומה שצוה אותם שֶׁיִּכָּנְסוּ חַמָּה לָעִיר נראה לי מפני שהם הולכים לבשר בשורה טובה גדולה ליעקב אבינו ע"ה וידוע דאפשר להיות סכנה מבשורה טובה וכמו שקרה לשרה אמנו ע"ה (תנחומא וירא אות כג, ובקיצור בבראשית רבה פרשה נח, ה שנשמתה של שרה פרחה ממנה כשאמר לה השטן שיצחק נעקד) לכך לא רצה שיכנסו בלילה שהוא זמן דין ויש שליטה לשטן בו יותר ואף על פי שהם ודאי יהיו נזהרים לבשר באופן שלא יצא ממנו נזק, עם כל זה מי יודע מה יולד יום על כל פנים טוב לעשות הבשורה ביום.
ובני ידידי כבוד הרב יעקב נר"ו פירש, מה שאמר להם 'הַכְנִיסוּ חַמָּה לָעִיר' כי יעקב אבינו ע"ה היה בחינת תפארת שהוא סוד חמה ולכן אמרו רבותינו ז"ל (בראשית כח, יא) 'וַיָּלֶן שָׁם כִּי בָא הַשֶּׁמֶשׁ', שמע מלאכי השרת אומרים אתא שמשא אתא שמשא, ולכך אמר להם הכנסו חמה לעיר שיגין עליהם זכות יעקב אבינו ע"ה שהוא סוד חמה, עד כאן דבריו נר"ו.



לְעוֹלָם יֵצֵא אָדָם בְּכִי־טוֹב, וְיִכָּנֵס בְּכִי־טוֹב, שֶׁנֶּאֱמַר: (בראשית מד, ג) "הַבֹּקֶר אוֹר וְהָאֲנָשִׁים שֻׁלְּחוּ". יש להקשות כיון דסמך דבר זה על פסוק 'הַבֹּקֶר אוֹר' הוה ליה למימר 'יֵצֵא בְּאוֹר הַיּוֹם וְיִכָּנֵס בְּאוֹר הַיּוֹם'?
ונראה לי בס"ד בהקדם מה שאמרו במדרש רבה פרשת מקץ, אמר רבי לוי עובדא הוה בארץ הדרום היה פונדקי אחד שהיה עומד בכל לילה ולובש מלבושיו וכלי זיינו והיה אומר לאותם האורחים שהיו לנים בפונדק קומו ולכו לדרכיכם ואל תפחדו מלסטים כי אני הולך עמכם בכלי זיין ואשמור אתכם, והם לפי תומם הולכים עמו ואחר שירחקו מן העיר יש שם לסטים שותפים עם זה הפונדקי באים ושוללין אותם וחולקין עם הפונדקי. פעם אחת נזדמן שרבי מאיר לן שם באותו פונדק ובא הפונדקי אצלו אחר חצות לילה ואמר לו שילך לדרכו והוא שומר אותו, אמר לו רבי מאיר יש לי אח ואני ממתין עליו שיבא ולא אוכל לילך עד שיבא אחי, אמר לו היכן הוא יושב? אמר לו בבית הכנסת, אמר לו ומה שמו? כי אלך ואקראהו שיבא אצלך, אמר לו שמו 'כי טוב' והלך אותו פונדקי וצווח על פתח בית הכנסת כי טוב! כי טוב! ואין קול ואין עונה וחזר למקומו והנה בבוקר כשהאיר היום קם רבי מאיר ותיקן החמור שלו כדי שילך לדרכו, אמר לו אותו פונדקי איה הוא אחיך שאמרת שאתה ממתין לו שיבא? אמר לו כבר בא דכתיב (בראשית א, ד) 'וַיַּרְא אֱלֹקִים אֶת הָאוֹר כִּי טוֹב', עד כאן.
ובדרשותי דקדקתי למה אמר 'אֶת הָאוֹר כִּי טוֹב' הוה ליה למימר 'הָאוֹר טוֹב' ואין צריך לומר כִּי? ופרשתי בס"ד דיחוד חכמה ובינה שהם דחילו ורחימו הוא שילוב הוי"ה אהי"ה וזה היחוד נעשה בקריאת שמע ואחריו בתפילת העמידה נעשה יחוד תפארת ומלכות שהוא שילוב הוי"ה אדנ"י וידוע דצריך להקדים לעשות יחוד הוי"ה בקריאת שמע בנץ החמה דמצות קריאת שמע הוא לגומרה בנץ החמה ולכן כתיב 'וַיַּרְא אֱלֹקִים אֶת הָאוֹר כִּי טוֹב' דמספר כִּי טוֹב [47] עולה הוי"ה אהי"ה [47].
והנה ידוע בסוד הכתוב (ישעיהו מג, טז) 'הַנּוֹתֵן בַּיָּם דָּרֶךְ' דשם הוי"ה במלוי ס"ג [63] ושם אהי"ה במלוי קס"א [161] עולים מספר 'דרך' [224] על כן שילוב שם הוי"ה ושם אהי"ה יועיל לשמירת הדרך מפני כי שני שמות אלו במילואם עולים דרך, ורבי מאיר אמר לפונדקי שאני ממתין לאחי ששמו 'כי טוב' כיון בשם זה דשלוב הוי"ה אהי"ה שהוא מספר 'כי טוב' ומשך ממנו שפע שמירה באותה שעה שהיה בדרך וכשהאיר היום שנעשה זמן קריאת שמע שבה יהיה יחוד הוי"ה אהי"ה יתעורר השם הזה לשמרו בדרך אשר ילך בה ששמות אלו במילואם עולים מספר 'דרך' ולכן רב הזהיר האדם בלשון זה של 'כי טוב' שאמר 'יֵצֵא בְּכִי־טוֹב וְיִכָּנֵס בְּכִי־טוֹב' לרמוז לפי דרכו שיזהר למשוך לו שמירה משמות הוי"ה אהי"ה שמספרם 'כי טוב' שהם מסוגלים לשמירת הדרך ולכן היוצא לדרך קורא פסוק קריאת שמע על המזוזה כשיצא מביתו.



הַמְהַלֵּךְ בַּדֶּרֶךְ, אַל יֹאכַל יוֹתֵר מִשְּׁנֵי רְעָבוֹן. נראה רמז לדבר (דברים ח, ג) 'וַיְעַנְּךָ וַיַּרְעִבֶךָ' כלומר בעינוי הדרך תתנהג כבשנת רעבון.





בניהו

אַל תִּתְעַסְּקוּ בִּדְבַר הֲלָכָה, שֶׁמָּא תִּרְגַּז עֲלֵיכֶם הַדֶּרֶךְ. קשה הכתוב (בראשית מה, כד) אומר אַל תִּרְגְּזוּ דקאי עלייהו והוא דורש על הדרך? ונראה לי בס"ד כיון דעוסקים בדבר הלכה שהוא עיוני יש בזה מלחמתה של תורה ודרך הלוחמים זה בזה במלחמתה של תורה שנראין רוגזים זה בזה לפי שעה מתוך דבריהם ולכן אמר לו אל תרגזו בדבר הלכה כדי שלא תרגז עליכם הדרך שתתעו.


שְׁנֵי תַּלְמִידֵי חֲכָמִים שֶׁמְּהַלְּכִין בַּדֶּרֶךְ, וְאֵין בֵּינֵיהֶם דִּבְרֵי תּוֹרָה, רְאוּיִין לִשָּׂרֵף. נראה הטעם שדן אותם בשריפה מפני שהתורה נמשלה לאש דכתיב הֲלוֹא כֹה דְבָרִי כָּאֵשׁ נְאֻם הֳ' (ירמיהו כג, כט), וכיון שלא דברו בה ראויים לישרף באש.
אי נמי כיון דאמר וְאֵין בֵּינֵיהֶם דִּבְרֵי תּוֹרָה משמע אפילו הולכים וכל אחד מהרהר בלבו בתורה לא מהני אלא בעינן שיוציאו דברי תורה בפיהם לדבר בם זה בזה. וידוע מה שאמרו בזוהר הקדוש 'תורה מבינה נפקא' וידוע כי הבינה היא סוד שם אהי־ה שהוא מספר מאתים ועשר כי כל דבר שבקדושה כלול מעשר ועשרה פעמים כ"א גימטריא ר"י ולכן כיון שלא דברו דברי תורה שהיא בסוד ר"י בשפה שלהם הרי הם ראויים לשריפה כי חיבור ר"י עם אותיות 'שפה' יהיה מזה צירוף שריפה והוא מדה כנגד מדה שלא הכניסו תורה שהוא סוד ר"י בשפה שלהם יכנסו אותיות ר"י תוך שפה ויהיה צירוף שריפה.
אי נמי התורה נקראת אִמְרֵי שֶׁפֶר ומבינה שהיא אות ה־י דשמא עלאה קדישא על כן כיון דלא דברו בה ראויים לשריפה דאותיות שריפה הם אותיות ה־י ואותיות שפר שיצטרפו ויכנסו זה בזה מדה כנגד מדה.


אַל תַּפְסִיעוּ פְּסִיעָה גַּסָּה, וְהַכְנִיסוּ חַמָּה לָעִיר. נראה לי בס"ד דמפיק לה מדכתיב (בראשית מה, כד) אַל תִּרְגְּזוּ בַּדָּרֶךְ ודרכו של אדם ההולך בכעס ורוגז לילך פסיעות גסות. וזהו אַל תִּרְגְּזוּ בַּדָּרֶךְ רוצה לומר אַל תַּפְסִיעוּ פְּסִיעָה גַּסָּה שנראין לעיני הרואין כאלו אתם רוגזים והולכים וכן נמי מפיק מהאי עוד שיכנסו חמה לעיר שלא ילכו במחשך כי ההולך במחשך דרכו לפסוע פסיעות גסות שהרואהו חושב שהולך ברוגז וכעס.


לְעוֹלָם יֵצֵא אָדָם בְּכִי־טוֹב, וְיִכָּנֵס בְּכִי־טוֹב. נראה דהקדים היציאה מפני דהיציאה מפיק לה מקרא להדיא דאמר הַבֹּקֶר אוֹר וְהָאֲנָשִׁים שֻׁלְּחוּ (בראשית מד, ג).


הַמְהַלֵּךְ בַּדֶּרֶךְ, אַל יֹאכַל יוֹתֵר מִשְּׁנֵי רְעָבוֹן. יש להקשות כי יש שיעור קצוב למאכל בשני רעבון כדי שאומר לא יאכל יותר משיעור זה? והכי הוה ליה למימר ימעט באכילתו כמו שני רעבון!
ונראה לי בס"ד דיש לשני רעבון שיעור קצוב דהיינו שיאכל רבע שיעור אכילתו ואמרתי טעם לזה כי הגוף בנוי מן ארבעה יסודות שהם 'אש רוח מים עפר' וכולם נהנים ונזונין מן האכילה אך שלשה חלקים של שלשה יסודות 'אש מים רוח' הגם דנהנים מן אכילה מכל מקום אם לא יאכל האדם יתקיימו ורק חלק יסוד העפר המעורב עמהם אי אפשר להתקיים בלא אכילה כלל ואם ישאר בלא אכילה ימות בר מינן. ולכן בשנות רעבון יאכל כדי קיום וכיון דשלשה חלקים יתקיימו בלא אכילה ורק חלק הרביעי המעורב עמהם אי אפשר להתקיים בלא אכילה לכן יאכל האדם רבע שיעור אכילתו הנהוגה ויתקיים בזה כי כיון שיאכל שיעור המזון לחלק הרביעי שהוא מיסוד העפר סגי ליה כי האכילה עיקרה מזון העפר שהם במקום אחר עומדין וכיון דאיכא טעמא בשיעור שני רעבון שהוא רבע אכילתו לכך אמר לא יאכל יותר משני רעבון. ואמרתי סימן לדבר זה רעב אותיות רבע רמז שבשנות הרעב יאכל רבע השיעור.





גליון הש"ס - רבי עקיבא איגר

גמ' המהלך בדרך אל יאכל כו'. עי' מג"א סי' קי ס"ק י:





גבורת ארי

רבן שמעון בן גמליאל אומר במה דברים בדבר של שבח קשה לי דיוקא דרישאוסיפא אהדדי דברישא קאמר במה דברים אמורים בדבר של שבח כגון להתנאות בסודר של תלמידי חכמים וכדפירש רש"י הוא דאינו עושה אבל דבר שאינו לא של שבח ולא של צער עושה. ובסיפא קאמר בדבר צער עושה משמע אבל דבר שאינו של צער אע"פ שאינו של שבח אינו עושה. ומיהו בהא יש לומר דלא משמע ליה מילתא מציעי בין של שבח ושל צער בדבר המיוחד לתלמיד חכם אלא או של שבח או של צער לחוד משום הכי נקיט הני תרי גווני של שבח ושל צער לחוד ולפ"ז א"א למיקם שפיר אטעמא דרשב"ג אי עיקר האיסור תלוי בדבר של שבח או משום הואיל ואינו של צער לחוד מחזי נמי כיהורא ואסור:



וליכא למימר דמוחלפת ההיא דט"ב ור''ש אוסר בק"ש וט"ב דא"כ הא ט"ב דבר של צער ור"ש אמר בשמעתין דבר של צער עושה ורבנן אסרי בק"ש וט"ב אע"ג דט"ב דבר של צער ודלא כרבנן דהכא אלא רבנן דהתם ר' מאיר הוא דאמר בשמעתין דוקא תלמיד עושה כיחיד ולא כל אדם אע"ג דתענית דבר של צער הוא ורב שישא בריה דרב אידי שני התם לא תיפוך ורבנן אדרבנן לא קשיא הכא כיון דכולי עלמא עבדי מלאכה ואיהו לא עביד מחזי כיהורא אבל התם כיון דכ"ע קרי ואיהו נמי קרי לא מחזי כיהורא הא דמשני אליבא דרבנן ניחא לפי שיטה זו דרבנן ר"מ היא אפילו בדבר של צער חייש ליהורא אבל מאי דקאמר דר"ש אדר"ש לא קשיא התם בעינן כוונה ואנן סהדי דלא מצי לכווני דעתיה מחזי כיהורא אבל הכא לא מחזי כיהורא דהרואה אומר מלאכה הוא דאין לו פוק חזי כמה בטלני איכא בשוקא קשה למה ליה למימר גבי ט' באב דשרי מטעמא דכמה בטלני איכא תיפוק ליה דהוה ליה דבר של צער דלר"ש שפיר דמי. וכ"ש אם נאמר דהאי דק"ש נמי דמי להא דט' באב מטעמא דפירשתי אמאי אמר אע"ג דאנן סהדי דלא מצי ליה לכווני מה בכך הא מ"מ לית לן בה משום יהורא וצ"ל דרב שישא לית ליה הא דפרק בתרא דמדמה ט"ב לתענית דהוה דבר של צער. אלא סבירא ליה דט"ב לאו דבר של צער הוא הלכך אי לאו טעמא דכמה בטלני איכא בשוקא הוה אסור דס"ל לרב שישא אליבא דרשב"ג שאינו לא של שבח ולא של צער אסור וסיפא של צער שרי הוא דוקא דהא האי דט"ב ודאי לאו של שבח הוא ואפילו הכי אי לאו כמה בטלני הוה אסור מיהו אכתי קשה לי דרב שישא אמאי קאמר רשב"ג בשמעתין דהא דתענית שרי משום דדבר של צער הוא תיפוק ליה בלאו הכי שרי כדשרי בט' באב מטעמא דכמה בטלני איכא בשוקא אפי' בשאר כל הימים. וה"נ פוק חזי כמה בני אדם איכא שמתענין בשאר יומי וליכא למימר דמהאי טעמא לחוד ליכא אלא רשות לכל אדם לעשות עצמו כיחיד לתענית. אבל מטעמא דצער הוא לו מצוה נמי איכא כדקתני אבל בדבר של צער עושה וזכור לטוב מדקאמר וזכור לטוב אלמא מצוה איכא. ליתא דהא לר"ש דהאי דט' באב ליכא משום צער ואפ"ה קאמר לרבן שמעון בן גמליאל איכא מצוה לכל אדם נמי דקאמר אהאי דט' באב לעולם יעשה אדם עצמו כתלמיד חכם ונפקא ליה לר"ש אולי צ"ל לאו דוקא:


אולי מיותר אמנם לא לר"ש דאע"ג דאמר פוק חזי כמה בטלני איכא בשוקא גבי מלאכה משום דבטלני ממלאכה שכיחי הלכך לא מחזי כיהורא אבל מתענין לא שייך כולי האי מחזי כיהורא ואי לאו דר"ש דיוקא דרישא וסיפא דרשב"ג דשמעתין הוה ניחא דרישא דקאמר במה דברים אמורים בדבר של שבח איכא נמי אסורא לכל אדם. אבל בדבר של צער מצוה נמי איכא ודבר שאינו לא שבח ולא צער רשות איכא איסורא ומצוה ליכא אבל משום הא דר"ש אי אפשר לומר כן. דהא ט' באב לדידהו אינו לא שבח ולא צער אפ"ה איכא מצוה כמו שכתבתי החולה ונתרפא הרי זה מתענה ומשלים ולא דמי להא דתנן לקמן (דף י"ט) היו מתענין וירדו להם גשמים קודם חצות לא ישלימו תענית של גשמים שאני שאין צרה עוברת לגמרי אלא צרה של גשמים לבד אבל בשאר צרות מפני שאינו כן אמרינן דמתענה ומשלים כן פירש הר"ן בשם הראב"ד ולפ"ז אם היה מתענה על החולה ומת לא צריך להשלים דדוקא בנתרפא שייך להאי טעמא שאינה עוברת לגמרי שמא יחזור לחליו ורש"י פירש ונתרפא ה"ה אם מת החולה בעי לקיומי נדרו ולפירוש רש"י קשה מאי שנא מהאי דגשמים ובשם הר"ם פירש הר"ן דיש חילוק בין יחיד לציבור דציבור כשעברה הצרה שמתענין עליה אין מטריחין אותן לגמור ולפי"ז אתי שפיר גם לפירוש רש"י:


טעמא דאיכא דיבור בסוף פ"ט דסוטה (דף מ"ח) פירש רש"י ראויין לשרוף שעל מנת כן בא הרכב אש עליהם וקשה לי הא רכב אש לטובה הוא בא להעלות את אליהו לשמים כדכתיב בקרא ועוד דא"כ עברו אליהו ואלישע אהא שלא דיברו בדרך בדברי תורה מיהו התוספות פירשו שיש במדרש שהיו מדברים דברים בטלים. מ"מ הדבר תמוה מאוד ועוד דהגמרא קאמר בהדיא טעמא דאיכא דיבור משמע שהיו מדברים בדברי תורה. וכאן פירש רש"י והנה סוסי אש וכתיב בהאי עניינא הלוך ודבר ואהכי כתביה לאשמועינן דאי לאו שהיו הולכין בעומקה של הלכה לא היו ניצולין. משמע דהלוך ודבר מיותר להאי דרשה וזה נכון:





פתח עינים

אמר להם יעקב לבניו אל תראו עצמכם כשהן שבעין וכו' עיין פירוש רש"י וכתוב בלקוטי מהר"א פליף כ"י משם הר' יהושע צונצין וז"ל נ"ל באור זה דוקא לאותו זמן מועט אבל לא שלא היו צריכין כלל כל זמן שהרעב יתמיד דמקראי לא משמע הכי עכ"ל ודבריו ז"ל נאמנו מאד וכן מוכיחי קראי ומאמרי רז"ל:


אמר להם יוסף לאחיו אל תתעסקו בדבר הלכה. שמעתי משם הרב מהר"ר יהונתן שחקר דאמאי יעקב לא ציום על זה. ותו מהיכן ידע יוסף שלא ציום יעקב אע"ה. ואם יעקב אע"ה לא ציום מהיכן למד יוסף כן. ותריץ יתיב במ"ש פ"ק דקדושין לעולם ישלש אדם שנותיו וכו' ומי ידע כמה חיי. לא צריכא ליומי ופירש"י ב' ימים מקרא ב' ימים משנה ב' ימים תלמוד והקשו התוס' דאכתי איכא למפרך ומי ידע כמה חיי אלא בכל יום ישלש ע"ש איכו השתא יעקב אע"ה כאשר שלחם היה סובר שמת יוסף ומה שהובטח יעקב אע"ה שלא ימותו בניו בחייו נתבטלה. ומאחר שכן השבטים הרי הם ככל אדם ויש לחוש שימותו ולזה אפי' בדרך צריך לקרוא בכל יום הלכה ולשלש כדעת התוס' ולכן לא ציום יעקב לשבטים שלא יתעסקו בדבר הלכה דמוכרחים הם בכל יום להתעסק בהלכה דמי ידע האדם כמה חיי. אכן בהתודע יוסף אל אחיו דהוברר שעדיין ההבטחה במקומה שיעקב אע"ה לא ימותו בניו בחייו לזה ציום דלא יתעסקו בדרך בדבר הלכה דאביהם קיים ויש להם הבטחה שלא ימותו ויכולים להשלים חלק ההלכה אח"ך כשיגיעו לישוב:





יד דוד

רשי׳ על החולה ונתרפא. אהבת עולם:


רשי׳ אל תראו עצמיכם. אזני יהושע פ׳ מקץ:


רשי׳ לשרוף באש ותוספות. גופי הלכות קכ״א ע״ד:


תוס׳ ד״ה איזה יחיד. רצוף אהבה:


תוס׳ ד״ה למה תתראו. אזני יהושע פ׳ מקץ:


תוס׳ ד״ה אל תתעסקו בדבר הלכה. שנות חיים נ״א:


תוס׳ ד״ה ואין בניהם דברי תורה. שנות חיים נ״א. אמרי שפר:


תוס' ד״ה פסיעה גסה. עיין בגופי הלכות קכ״ו דגבי ביקור חולים דאמרינן נמי בכה"ג קשה למה דוקא הראשון נוטל יותר מהשני ושם לא שייך תירוצו דהתוס ואפשר לומר דהתם אי אפשר בס׳ בני אדם שלא יהי' אחד מהם קרוב יותר לחולי מחברו ואע״פ שנכנסו כולם כאחד אותו שקרוב יותר מקבל בראשונה ואיך אפשר שיכנסו כאחד ומה דקאמר הגמרא בנדרים שיכנסו כא׳ ולאו דוק' ממש. ובשם הרב בעל משנה למלך מקשים דלהתוס' דדוקא פסיעה ראשונה אסור א״כ מאי קאמר בשבת קי״ג וכי בחול מי התירו שאני אומר פסיעה גסה נוטלת אחד מת״ק ממאור עיניו ודילמא לאחר פסיעה ראשונה שאלה דאינו נוטלת מאור עיניו ובחול מותר ולכן שאל דוקא משום שבת. ועיין ידי משה קנ״ו ע״ב ותועפת ראם דף כ"ד ע״ד ונראה דהתוספות ס״ל דוודאי אף לפסיעה ראשונה נוטלת אחד מת״ק מ״מ אסור לפסוע גם פסיעות אחרת שלא ירגיל עצמו לכך לפסוע תמיד פסיעה גסה ובכל פעם פסיעה ראשונה נוטלת ת״ק ממאור עיניו ובזה לא שייך דדש או כל התחלות קשות ולכן שפיר בחול מי התירו:

